laion/Wikipedia-Exotic huggingface dataset:
হলদিবাড়ি–নিউ জলপাইগুড়ি রেলপথ

হলদিবাড়ি–নিউ জলপাইগুড়ি রেলপথ ভারতের পশ্চিমবঙ্গ রাজ্যের জলপাইগুড়ি জেলার নতুন জলপাইগুড়ি ও কোচবিহার জেলার হলদিবাড়ির মধ্যে সংযোগ ঘটায়, এটি ১৮৭৮ সাল থেকে কলকাতা-শিলিগুড়ি ব্রডগেজ রেলপথের অংশ ছিল। ১৯৪৭ সালে ভারত বিভাগের সাথে রেলপথের প্রধান অংশ পাকিস্তানে, পরে বাংলাদেশে অন্তর্ভুক্ত হয় এবং রেলপথের পৃথক দুটি প্রান্ত ভারতে অবস্থিত ছিল। (বিস্তারিত জানার জন্য হাওড়া–নিউ জলপাইগুড়ি রেলপথ দেখুন)। ১৯৬৫ সালের ভারত-পাকিস্তান যুদ্ধ পর্যন্ত এই রেলপথটি চলু ছিল। তারপরে, রেলপথটি বন্ধ হয়ে যায়। এই রেলপথের অংশ পৃথক ভাবে নিজ নিজ দেশে ব্যবহার করা হয়। শিলিগুড়ি-হালদিবাড়ি রেলপথ দুটি ক্রমবর্ধমান গেজ পরিবর্তনের মাধ্যমে বর্তমান অবস্থায় এসেছে। যেহেতু এলাকায় অন্যান্য রেলপথগুলি মিটার গেজ ছিল তাই লাইনটি ১৯৪২ সালে ব্রডগেজ থেকে মিটার গেজে রূপান্তরিত হয়েছিল। তারপর উনিশ শতকে যখন এই অঞ্চলে ব্রডগেজ রেলপথ চালু করা হয়, তখন লাইনটিকে ব্রডগেজ রূপে রূপান্তরিত করা হয় এবং সংযুক্ত করা হয় নিউ জলপাইগুড়ি জংশন স্টেশনের সঙ্গে। "India: the complex history of the junctions at Siliguri and New Jalpaiguri"। IRFCA। সংগ্রহের তারিখ ২০১১-১১-১২।
মনিন্দর সিংহ

মনিন্দর সিংহ একজন ভারতীয় অভিনেতা। তিনি আগ্রার একটি পাঞ্জাবী শিখ পরিবারে জন্মেছেন।সেখানেই তিনি যৌথ পরিবারে বড় হয়েছেন।যেখানে তার পাঁচ বোন। স্কুলে থাকা অবস্থায় তিনি লাজুক ছিলেন।তিনি সিনেমা দেখতে ভালবাসতেন এবং কোনো সিনেমা দেখে তা পরিবারের সবার সামনে অভিনয় করে দেখাতেন।তিনি সেন্ট জোন্স কলেজে পড়েছেন।এরপর অভিনয় বিষয়ে পড়ার জন্য দিল্লি যান।আগ্রা ছেড়ে 1999 সালে তিনি মুম্বাই যান অভিনেতা হওয়ার স্বপ্নপূরণের জন্য।তার পিতা তাকে সবসময় সাপোর্ট করেছেন।তিনি তাকে অভিনেতা হওয়ার ব্যাপারেও সাপোর্ট করেছেন। "স্বামী"(২০০৭) সিনেমার মাধ্যমে তার অভিনয়ে অভিষেক হয়।এছাড়া তিনি ভারতের স্বাধীনতা সংগ্রামের সাথে জড়িত বিপ্লবী অনন্ত সিং এর চরিত্রে খেলে হাম জি জান সে(২০১০) সিনেমাতে অভিনয় করেন। ২০১৫ সালে তার "হেই ব্রো "সিনেমা মুক্তি পায় ।এছাড়া তিনি ইংরেজি ভাষার সিনেমা সিল টিম সিক্স : দ্যা রেইড অন ওসামা বিন লাদেন (২০১২)তে অভিনয় করেছেন। তিনি ২০০৯ সালে সনি টিভি র এক সফর আইসা ভি কাভি সোচা না থা তে মানব রাঠোর চরিত্রে অভিনয় এর মাধ্যমে ছোট পর্দায় পা রাখেন। লাইফ ওকের সাসপেন্‌স থ্রিলার টেলিভিশন শোও ২৬১২ তে(২০১২) রনদীপ রাঠোর চরিত্রে অভিনয় করেন এবং পুনরায় একই চরিত্রে অভিনয় করেন এর পরবর্তী সিজন ২৬১৩ তে। ২০১৪ তে তাকে পপুলার টেলিভিশন শো সিআইডি তে সিনিয়র কপ দুশান্ত হেমরাজ চরিত্রে দেখা যায়।এরপর তাকে জি টিভির সংযুক্ত(২০১৬) তে দেখা যায়।তার সর্বশেষ সিরিয়াল হল ক্যা হাল মিস্টার পাঞ্চাল ?(২০১৭-২০১৯)।এতে তাকে কানহাইয়া পাঞ্চাল রুপে ওজস্বী অরোরা, আস্থা আগারওয়াল,ধরতী ভট্ট এর বিপরীতে দেখা গিয়েছিল। রনদীপ রাঠোর ও কানহাইয়া পাঞ্চাল রুপে দর্শক তাকে বেশ পছন্দ করে। Team, Author: Editorial (২০১৮-১২-৩১)। "I am a ladies man: Maninder Singh"। IWMBuzz (ইংরেজি ভাষায়)। সংগ্রহের তারিখ ২০১৯-০৩-০৪।  "Agra actor Maninder Singh visits hometown, gets nostalgic - Times of India"। The Times of India (ইংরেজি ভাষায়)। সংগ্রহের তারিখ ২০১৯-০৩-০৪।  Arun Janardhan (৩ ডিসেম্বর ২০১০)। "Film Review: Khelein Hum Jee Jaan Sey"। Live Mint। সংগ্রহের তারিখ ২১ আগস্ট ২০১৪।  "Trailer of ZEE5's 'Jinne Jamme Saare Nikamme' released"। 5 Dariya News। সংগ্রহের তারিখ ২০২১-১০-২৬।  Team, Tellychakkar। "Maninder Singh to play the lead in Sphere Origins' next for Life OK"। Tellychakkar.com (ইংরেজি ভাষায়)। ২০১৮-০৮-০৯ তারিখে মূল থেকে আর্কাইভ করা। সংগ্রহের তারিখ ২০১৯-০২-০৭।  Team, Tellychakkar। "Gaurav Khanna and Maninder Singh to enter CID as senior cops on duty"। Tellychakkar.com (ইংরেজি ভাষায়)। ২০১৮-১০-১৬ তারিখে মূল থেকে আর্কাইভ করা। সংগ্রহের তারিখ ২০১৯-০২-০৭।  "Actor Gaurav Khanna to enter 'CID'"। The Indian Express (ইংরেজি ভাষায়)। ২০১৪-০৩-৩০। সংগ্রহের তারিখ ২০১৯-০২-০৭।  Team, Tellychakkar। "Exclusive: Meet the cast of Zee TV's newest 'nuclear family', Sanyukt"। Tellychakkar.com (ইংরেজি ভাষায়)। সংগ্রহের তারিখ ২০১৯-০২-০৭।  Team, Tellychakkar। "Shikayat Peti, Navratri drama & mad rush in Kya Haal Mr. Panchaal"। Tellychakkar.com (ইংরেজি ভাষায়)। ২০১৮-০৬-১২ তারিখে মূল থেকে আর্কাইভ করা। সংগ্রহের তারিখ ২০১৯-০২-০৭।  ইন্টারনেট মুভি ডেটাবেজে মনিন্দর সিংহ (ইংরেজি) ইন্সটাগ্রামে মনিন্দর সিংহ
হাইনরিশ রোরার

হাইনরিশ রোরার (জার্মান: Heinrich Rohrer) (জন্ম: ৬ই জুন, ১৯৩৩) সুইজারল্যান্ডের নোবেল বিজয়ী পদার্থবিজ্ঞানী। রোরারের জন্ম সুইজারল্যান্ডের সেন্ট গ্যালেনে। জমজ বোনের জন্মের এক ঘণ্টা পর তার জন্ম হয়েছিল। ছোটবেলায় বেশ ভাবনাহীন ও নির্ঝঞ্জাট জীবন কাটিয়েছেন। ১৯৪৯ সালে তার পরিবার জুরিখে চলে আসার পর অবশ্য সেই জীবনে কিছুটা ব্যাঘাত ঘটে। ১৯৫১ সালে সুইস ফেডারেল ইনস্টিটিউট অফ টেকনোলজি (ইটিএইচ) এ ভর্তি হন। সেখানে তার সহপাঠী ছিলেন ভোল্‌ফগাং পাউলি। রোরারের ডক্টোরাল গবেষণার বিষয় ছিল চৌম্বক ক্ষেত্র দ্বারা আবেশিত অতিপরিবাহী ট্রানজিশনে অতিপরিবাহীর দৈর্ঘ্য পরিবর্তন পরিমাপ। এই গবেষণা প্রকল্পটি প্রথমে শুরু করেছিলেন Jörgen Lykke Olsen। গবেষণা করতে গিয়ে তিনি বুঝতে পারেন যে, পরিমাপের সব কাজ তাকে রাতের বেলা করতে হবে, যখন সবাই ঘুমিয়ে পড়ে। কারণ এ ধরনের পরিমাপ কম্পনের প্রতি খুব সংবেদনশীল ছিল। সুইস পর্বত পদাতিক বাহিনীতে যোগ দেয়ার মাধ্যমে তিনি সামরিক জীবনে প্রবেশ করেছিলেন। এ কারণে তার গবেষণায় ব্যাঘাত ঘটে। ১৯৬১ সালে রোজ-মেরি এগার কে বিয়ে করেন। মধুচন্দ্রিমায় গিয়েছিলেন যুক্তরাষ্ট্রে। এই ফাঁকে রোরার তার গবেষণার কাজও কিছুটা এগিয়ে নিয়েছিলেন। যুক্তরাষ্ট্রের নিউ জার্সির রাটগার্স ইউনিভার্সিটিতে বার্নি সেরিনের সাথে তিনি ধরন-২ অতিপরিবাহীর তাপীয় পরিবাহিতা নিয়ে গবেষণা করেন। ১৯৬৩ সালে Rüschlikon-এ অবস্থিত আইবিএম রিসার্চ ল্যাবরেটরিতে যোগ দেন। এই গবেষণাগারের তার শাখার পরিচালনার দায়িত্বে ছিলেন Ambros Speiser। আইবিএম এ কর্মজীবনের প্রথম কয়েক বছর পাল্‌স প্রদত্ত চৌম্বক ক্ষেত্রে চৌম্বক-রোধের সাথে কোন্ডো পদ্ধতি নিয়ে গবেষণা করেন। এরপর চৌম্বক দশা চিত্র নিয়ে গবেষণা শুরু করেন। এই গবেষণাই তাকে ক্রান্তীয় ঘটনার জগতে নিয়ে এসেছিল। ১৯৭৪ সালে নিজের কর্মস্থল থেকে শিক্ষাছুটি নিয়ে এক বছর ইউনিভার্সিটি অফ ক্যালিফোর্নিয়া, সান্টা বারবারাতে থাকেন। এ সময় নিউক্লীয় চৌম্বক রেজোন্যান্স নিয়ে গবেষণা করেছিলেন। তার সহ-গবেষক ছিলেন ভিন্স জ্যাকারিনো এবং অ্যালান কিং। ১৯৮৬ সালে স্ক্যানিং টানেলিং অণুবীক্ষণ যন্ত্রের নকশা প্রণয়নের জন্য তিনি গের্ড বিনিগের সাথে যৌথভাবে পদার্থবিজ্ঞানে নোবেল পুরস্কার লাভ করেন। Gerber, Christoph (২০১৩)। "Heinrich Rohrer (1933–2013) Co-inventor of the scanning tunnelling microscope."। Nature। 499 (7456): 30–31। ডিওআই:10.1038/499030a । পিএমআইডি 23823788। বিবকোড:2013Natur.499...30G।
প্রমথনাথ বিশী

প্রমথনাথ বিশী (১১ জুন ১৯০১ — ১০ মে ১৯৮৫) একজন লেখক, শিক্ষাবিদ ও অধ্যাপক। তিনি ১৯৬২-৬৮ পর্যন্ত পশ্চিমবঙ্গ বিধানসভার সদস্য ছিলেন এবং ১৯৭২ থেকে ১৯৭৮ সাল পর্যন্ত রাজ্যসভার সদস্য ছিলেন। ১৯০১ খ্রীষ্টাব্দের ১১ জুন নাটোর জেলার জোয়াড়ি গ্রামে জমিদার পরিবারে জন্মগ্রহণ করেন। পিতা নলিনীনাথ বিশী ও মাতা সরোজবাসিনী দেবী, স্ত্রী সুরুচি দেবী। ১৯১০ সালে শান্তিনিকেতনের ব্রহ্মবিদ্যালয়ে শিক্ষাজীবন শুরু করেন। সেখানে তিনি অভিভাবক, শিক্ষক ও প্রেরণাদাতারূপে পান রবীন্দ্রনাথকে। সেখানে এক নাগাড়ে সতের বছর অধ্যয়ন করেন। ১৯২৯ খ্রিস্টাব্দে রাজশাহী কলেজ থেকে ইংরেজিতে স্নাতক পাস করেন। মেধা, প্রখর বুদ্ধি, অধ্যয়ননিষ্ঠা, কবি-প্রতিভা ইত্যাদি গুণাবলির জন্য রবীন্দ্রনাথের স্নেহ লাভ করেন। পরে প্রাইভেট পরীক্ষার্থী হিসাবে ১৯৩২ খ্রিস্টাব্দে প্রথম শ্রেণিতে প্রথম হয়ে বাংলায় এম.এ পাশ করেন। ১৯২৪ সালে শান্তিনিকেতনের ছাত্র থাকা অবস্থায় তিনি প্রথম উপন্যাস লেখেন "দেশের শত্রু"। এরপর পদ্মা (১৯৩৫), জোড়াদিঘীর চৌধুরী পরিবার (১৯৩৮), কেশবতী (১৯৪১), নীলমণির স্বর্গ (১৯৫৪), সিন্ধুদেশের প্রহরী (১৯৫৫) উপন্যাসগুলো রচনা করেন। তবে তার শ্রেষ্ঠ উপন্যাস "কেরী সাহেবের মুন্সি" (১৯৫৮)। এই উপন্যাসের জন্য তিনি ১৯৬০ সালে রবীন্দ্র পুরস্কার লাভ করেন। তার আরেকটি বিখ্যাত উপন্যাস "লাল কেল্লা" (১৯৬৩)। এছাড়া তিনি একজন ছোটগল্পকার ও নাট্যকারও ছিলেন। পূর্ণাঙ্গ নাটক ঋণং কৃত্যা ঘৃতং পিবেৎ (সানিভিলা) ডিনামাইট সাবিত্রীর স্বয়ম্বর দক্ষিণপাড়ার মেয়েরা মৌচাকে ঢিল গভর্মেন্ট-ইন্সপেক্টর (নিকোলাই গোগোল রচিত একই নামের একটি নাটকের অনুবাদ) পারমিট ভূতপূর্ব স্বামী হিন্দী উইদাউট টিয়ার্স জাতীয় উন্মাদাশ্রম একাঙ্ক নাটক পশ্চাতের আমি পরিহাস-বিজল্পিতম্ বেনিফিট অব ডাউট কে লিখিল মেঘনাদবধ কাব্য অসম্পূর্ণ নাটক স্বর্গ আফিঙের ফুল ১৯৬০ সালে কেরী সাহেবের মুন্সী উপন্যাসের জন্য প্রমথনাথ বিশী রবীন্দ্র পুরস্কার লাভ করেন। এছাড়া তিনি বিদ্যাসাগর স্মৃতি পুরস্কার (১৯৮২) ও কলকাতা বিশ্ববিদ্যালয় প্রদত্ত জগত্তারিণী স্বর্ণপদকও (১৯৮৩) লাভ করেছিলেন। ১০মে, ১৯৮৫ সালে কলকাতায় মৃত্যুবরণ করেন। "প্রমথনাথ, চিত্র-চরিত্র"। সংগ্রহের তারিখ ২৪ জুলাই ২০২৪।  ‘নাটক পরিচিতি’, নাটক সমগ্র, প্রমথনাথ বিশী, সম্পাদনা: বিজিতকুমার দত্ত, মিত্র ও ঘোষ পাবলিশার্স প্রাঃ লিঃ, কলকাতা, ১৪০৫ সংস্করণ, পৃ. ৮৩১ সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; দ্বিতীয় সংস্করণ: ফেব্রুয়ারি, ১৯৯৭; পৃষ্ঠা: ২৩১, আইএসবিএন ৯৮৪-০৭-৪৩৫৪-৬
ফ্রেডি মার্কারি

ফ্রেডি মার্কারি (জন্ম ফারুখ বুলসারা ; ৫ সেপ্টেম্বর ১৯৪৬  – ২৪ নভেম্বর ১৯৯১ ) ছিলেন একজন ব্রিটিশ গায়ক এবং গীতিকার, রেকর্ড প্রযোজক এবং কুইননের লিড ভোকালিস্ট। তাকে জনপ্রিয় সঙ্গীত এর ইতিহাসে অন্যতম গায়ক হিসাবে গণ্য করা হয়, এবং তার স্টেজ পরিবেশনা এবং চতুর্থ অক্টেভ ভোকাল রেঞ্জের জন্য তিনি সুপরিচিত Runtagh, Jordan (২৩ নভেম্বর ২০১৬)। "Freddie Mercury: 10 Things You Didn't Know Queen Singer Did"। Rolling Stone। Jann Wenner। ২৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৮।  "Freddie Mercury, British singer and songwriter"। Encyclopædia Britannica Online। সংগ্রহের তারিখ ১১ জুন ২০১৫।  "RollingStone.com – 100 Greatest Singers of All Time"। Rolling Stone। ৩ ডিসেম্বর ২০১০। সংগ্রহের তারিখ ১৮ নভেম্বর ২০১৮।  Independent 2006. "Dance: Deux the fandango"। ১৫ জুন ২০১১ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০০৮।
পাঞ্চ বিট

পাঞ্চ বিট হচ্ছে ২০১৯ সালে প্রকাশিত হিন্দি ভাষার একটি রোমান্টিক ড্রামা ধরনের একটি ওয়েব সিরিজ, যেটি বিকাশ গুপ্তা নির্মাণ করেছেন। এই সিরিজের মূল চরিত্রে হর্ষিতা গৌর, খুশি যোশী, সিদ্ধার্থ শর্মা এবং প্রিয়াঙ্ক শর্মার মতো অভিনেতারা অভিনয় করেছেন। এই সিরিজটি ২০১৯ সালের ১৪ই ফেব্রুয়ারি তারিখ হতে আল্ট বালাজীতে প্রদর্শিত হচ্ছে। হর্ষিতা গৌর – দিব্যাঙ্কা খুশি যোশী – পদ্মিনী সিদ্ধার্থ শর্মা – রণবীর প্রিয়াঙ্ক শর্মা – রাহাত কাজল তেয়াগী – লারা নিখিল ভাম্বরি – আধীষ আমাদ মিন্টু – রয় মৃণ্ময় কোলওয়ালকর – বন্সুরী জয়তী ভাটিয়া – মিসেস গায়েত্রী বোস সামির সোনি – রাজবীর নিকি ওয়ালিয়া – মায়া "Vikas Gupta introduces the cast"। youtube.com। সংগ্রহের তারিখ ৮ ফেব্রুয়ারি ২০১৯।  "When will Vikas Gupta's Puncch Beat go on air?"। tellychakkar.com। ২৪ আগস্ট ২০১৮। সংগ্রহের তারিখ ৮ ফেব্রুয়ারি ২০১৯।  "Vikas Gupta's show will remind you of Student of the Year"। indiatoday.in। জানুয়ারি ১৮, ২০১৯। সংগ্রহের তারিখ ৮ ফেব্রুয়ারি ২০১৯।  "Puncch Beat staring date"। twitter.com। সংগ্রহের তারিখ ৮ ফেব্রুয়ারি ২০১৯।  "Here's what Harshita Gaur has to say about Puncch Beat"। indiatoday.in। ৪ ফেব্রুয়ারি ২০১৯। সংগ্রহের তারিখ ৮ ফেব্রুয়ারি ২০১৯।  "AltBalaji's 'Team Puncch Beat' goes on a picnic to relive college days"। mumbailive.com। ২ ফেব্রুয়ারি ২০১৯। সংগ্রহের তারিখ ৮ ফেব্রুয়ারি ২০১৯।  "Siddharth Sharma"। youtube.in। ৫ ফেব্রুয়ারি ২০১৯। সংগ্রহের তারিখ ৮ ফেব্রুয়ারি ২০১৯।  "Priyank Sharma"। youtube.in। ৩ ফেব্রুয়ারি ২০১৯। সংগ্রহের তারিখ ৮ ফেব্রুয়ারি ২০১৯।  "Netizens fall in love with Priyank Sharma"। indiatoday.in। ৮ ফেব্রুয়ারি ২০১৯। সংগ্রহের তারিখ ৮ ফেব্রুয়ারি ২০১৯।  আল্ট বালাজী-তে পাঞ্চ বিট ওয়েব্যাক মেশিনে আর্কাইভকৃত ১৬ নভেম্বর ২০১৮ তারিখে ইন্টারনেট মুভি ডেটাবেজে পাঞ্চ বিট (ইংরেজি)
সাঁইথিয়া বিধানসভা কেন্দ্র

সাঁইথিয়া (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত। ২০১১ সালে মহম্মদ বাজার বিধানসভা কেন্দ্রটি অবলুপ্ত হয় এবং সাঁইথিয়া বিধানসভা কেন্দ্র নতুনভাবে তৈরী হয়। ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৯ নং সাঁইথিয়া বিধানসভা (এসসি) কেন্দ্রটি সাঁইথিয়া পৌরসভা, বনগ্রাম, দেরিয়াপুর, ফুলুর, হরিসারা, হাতড়া এবং মটপলশা গ্রাম পঞ্চায়েত গুলি সাঁইথিয়া সমষ্টি উন্নয়ন ব্লক এবং আঙ্গারগড়িয়া, ভুতুরা, চারিচা, মহম্মদবাজার, দেউচা এবং পুরাণাগ্রাম গ্রাম পঞ্চায়েত গুলি মহম্মদবাজার সমষ্টি উন্নয়ন ব্লক এবং সিউড়ি-২ সমষ্টি উন্নয়ন ব্লক গুলির অন্তর্গত। সাঁইথিয়া বিধানসভা (এসসি) কেন্দ্রটি ৪২ নং বীরভূম লোকসভা কেন্দ্র এর অন্তর্গত। ২০১১ সালের নির্বাচনে, সিপিআই (এম) এর ধীরেন বাগদি তার নিকটতম প্রতিদ্বন্দ্বী তৃণমূল কংগ্রেসের পরীক্ষিৎ বালাকে পরাজিত করেন। "Delimitation Commission Order No. 18 dated 15 February 2006" (পিডিএফ) (ইংরেজি ভাষায়)। পশ্চিমবঙ্গ সরকার। ১৮ সেপ্টেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-১০-১৫।  "Sainthia"। মে ২০১১ বিধানসভা নির্বাচনের ফলাফল (ইংরেজি ভাষায়)। ভারতের নির্বাচন কমিশন। ২০১১-০৫-১৬ তারিখে মূল থেকে আর্কাইভ করা। সংগ্রহের তারিখ ২০১১-০৫-২৮।  "West Bengal Assembly Election 2011"। Sainthia (ইংরেজি ভাষায়)। Empowering India। ২০১২-০৫-২৬ তারিখে মূল থেকে আর্কাইভ করা। সংগ্রহের তারিখ ২০১১-০৪-২০।  "West Bengal Assembly Election 2011" (পিডিএফ)। Sainthia (ইংরেজি ভাষায়)। ভারতের নির্বাচন কমিশন। ২০১১-০৯-১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৪-২০।
মার্চিসন উল্কাপিণ্ড

মার্চিসন উল্কাপিণ্ড (ইংরেজি ভাষায়: Murchison meteorite) একটি উল্কাপিণ্ডের খণ্ডাংশ যা ১৯৬৯ সালের ২৮শে সেপ্টেম্বর অস্ট্রেলিয়ার ভিক্টোরিয়া রাজ্যের মার্চিসন নামক গ্রামে পতিত হয়েছিল। এই গ্রামের নামানুসারেই উল্কাপিণ্ডটির নামকরণ করা হয়েছে। এটি কার্বনসমৃদ্ধ কনড্রাইটের সিএম শ্রেণীর মধ্যে পড়ে। সেই অঞ্চল থেকে মোট ১০০ কেজি পদার্থ উত্তোলন করা হয়েছিল। এর মধ্যে কোন কোন খণ্ডাংশের ভর ৭ কেজি পর্যন্তও ছিল। এটা এখন পর্যন্ত আবিষ্কৃত সর্ববৃহৎ সিএম কনড্রাইট। এছাড়া এখন পর্যন্ত কোন সিএম কনড্রাইট নিয়ে মার্চিসনের মত বিস্তৃত গবেষণা হয়নি। ২০২০ সালের জানুয়ারি মাসে বিশ্বরসায়নবিদেরা একটি প্রতিবেদনে লেখেন যে মার্চিসন উল্কাপিণ্ড থেকে পাওয়া সিলিকন কার্বাইড কণাগুলি পৃথিবীতে এ পর্যন্ত প্রাপ্ত সবচেয়ে পুরাতন শিলা বা পদার্থ। এগুলির বয়স প্রায় ৭০০ কোটি বছর নির্ণয় করা হয়েছে, যা কিনা পৃথিবীর বয়স (৪৫৪ কোটি বছর) এবং এমনকি সৌরজগতের বয়সের চেয়েও বেশি। প্রকাশিত গবেষণাটিতে মন্তব্য করা হয় যে "ধূলিকণার জীবনকালের প্রাক্কলন মূলত সূক্ষ্ম তাত্ত্বিক প্রতিমানের উপর নির্ভরশীল। তবে এই প্রতিমানগুলিতে অধিকতর সুলভ ক্ষুদ্র ধূলিকণার উপরে জোর দেওয়া হয় এবং এগুলি এমন কিছু পূর্বানুমানের উপর ভিত্তি করে নির্মিত যেগুলির সাথে বৃহৎ অনিশ্চয়তা যুক্ত থাকে।"<re। f name="PNAS-20200113" /> ২০০৮ সালের একটি গবেষণাতে মার্চিসন উল্কাখণ্ডের মধ্যে এমন কিছু কার্বন-ভিত্তিক জৈব যৌগ (যেমন কেন্দ্রকভিত্তি বা নিউক্লিওবেস) পাওয়া যায়, যেগুলি খুব সম্ভবত পৃথিবীতে নয়, বরং মহাকাশে গঠিত হয়েছিল। কিছু গবেষকের মতে এইসব মহাজাগতিক উল্কাপাত পৃথিবীতে প্রাণের উৎপত্তিতে গুরুত্বপূর্ণ ভূমিকা রেখে থাকতে পারে। টেমপ্লেট:Metbull Martins, Zita; Botta, Oliver; Fogel, Marilyn L.; Sephton, Mark A.; Glavin, Daniel P.; Watson, Jonathan S.; Dworkin, Jason P.; Schwartz, Alan W.; Ehrenfreund, Pascale (২০ মার্চ ২০০৮)। "Extraterrestrial nucleobases in the Murchison meteorite" (পিডিএফ)। Earth and Planetary Science Letters। 270 (1–2): 130–136। arXiv:0806.2286 । এসটুসিআইডি 14309508। ডিওআই:10.1016/j.epsl.2008.03.026। বিবকোড:2008E&PSL.270..130M। ১০ আগস্ট ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ অক্টোবর ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Murchison's Amino Acids: Tainted Evidence? ওয়েব্যাক মেশিনে আর্কাইভকৃত ১৩ অক্টোবর ২০০৪ তারিখে - Anne M. Rosenthal রচিত প্রবন্ধ। Life's Raw Materials May Have Come From The Stars, Scientists Confirm - সাইন্স ডেইলিতে মার্চিসন গবেষণার সাম্প্রতিক খবর We may all be space aliens: study - এবিসি নিউজের সংবাদ উদ্ধৃতি ত্রুটি: "lower-alpha" নামক গ্রুপের জন্য <ref> ট্যাগ রয়েছে, কিন্তু এর জন্য কোন সঙ্গতিপূর্ণ <references group="lower-alpha"/> ট্যাগ পাওয়া যায়নি
নাট্য

নাট্য বা মঞ্চনাটক (ইংরেজি ভাষায় play বা theater play) এক প্রকার সাহিত্য যা নাট্যকাররা লেখে এবং যা চরিত্রসমূহের মাঝে উদ্গাতা ও সংলাপ দ্বারা গঠিত। নাট্যের প্রধান উদ্দেশ্য শুধু পাঠন নয় বরং মঞ্চাভিনয়ের মাধ্যমে উপস্থাপন। বিভিন্ন স্তরে নাট্য পরিবেশিত হয়ে থাকে যেমন ব্রডওয়ে, অফ-ব্রডওয়ে, আঞ্চলিক নাট্যমঞ্চ (যেমন যাত্রা) থেকে সামাজিক নাট্যমঞ্চ এবং স্কুলকলেজে বা বিশ্ববিদ্যালয়ে প্রযোজিত নাট্য। নাট্যকে আসলে নাটকও বলে তবে একটি মাধ্যম ও একটি ধারার মাঝে পার্থক্য (ইংরেজিতে play এবং drama-র মধ্যে যে পার্থক্য) করতে পরিভাষা ভিন্ন হওয়া প্রয়োজন। "মঞ্চনাটক" শব্দটি আবার টেলিভিশনে উপস্থাপিত নাটক থেকে নাট্যকে পৃথক করে (বাংলাদেশে সাধারণত "নাটক" দ্বারা টেলিভিশনের নাটককেই বুঝানো হয়)। নাটক মঞ্চ "Play": Dictionary.com website. Retrieved on January 3, 2008.
লিওনার্দো রদরিগেস ডোস সান্তোস

লিওনার্দো রদরিগেস ডোস সান্তোস (জন্ম ৯ ডিসেম্বর ১৯৯৮-এ ব্রাজিলের সাও পাওলো শহরে জন্ম), লিও সান্তোস নামেই পরিচিত, হলেন একজন ব্রাজিলীয় পেশাদার ফুটবলার যিনি একজন সেন্টার ব্যাক হিসেবে ব্রাজিলীয় ফুটবল ক্লাব করিন্থিয়ান্স-এর হয়ে খেলে থাকেন। সান্তোস, তার মাত্র ১০ বছর থাকাকালীন সময়ে তার ক্লাব কিরিন্থিয়ান্সে তার খেলোয়াড়ী জীবন শুরু করেন। ব্রাজিলীয় অনূর্ধ্ব-২০ খেলোয়াড়দের নিয়ে আয়োজিত ফুটবল টুর্নামেন্ট বা প্রতিযোগিতা কোপা সাও পাওলো দে ফুটবল জুনিওর-এর ২০১৬ সালের আসরে তিনি তার ক্লাবের দলের একজন সদস্য ছিলেন এবং তার দল রানারআপ হয়ে প্রতিযোগিতাটি শেষ করে। ২০১৬ সালের নভেম্বর মাসে, তিনি তার ক্লাবের হয়ে ব্রাজিলীয় ক্লাব ফিগুইরেন্স-এর বিপক্ষে খেলায় সেরা ১১তে মাঠে নেমে পেশাদার ফুটবলে অভিষিক্ত হন। সান্তোস, ২০১৫ সালে প্যারাগুয়েতে আয়োজিত ২০১৫ সাউথ আমেরিকান অনূর্ধ্ব-১৭ ফুটবল চ্যাম্পিয়নশিপ-এ বিজয়ী একাদশের সদস্য ছিলেন। এছাড়াও তিনি ২০১৫ ফিফা অনূর্ধ্ব-১৭ বিশ্বকাপ-এর জন্য ব্রাজিল দলে ডাক পান, যদিও তিনি প্রতিটি খেলায় একজন অব্যবহৃত বিকল্প বা বদলি খেলোয়াড় হিসেবে থেকে যান। ২১ নভেম্বর ২০১৬ পর্যন্ত হালনাগাদকৃত। Staff। "Léo Santos" (portuguese ভাষায়)। ogol.com.br। সংগ্রহের তারিখ ২০১৬-১১-২১। উদ্ধৃতি শৈলী রক্ষণাবেক্ষণ: অচেনা ভাষা (link) Bruno Cassucci and Gabriel Carneiro (২০১৬-১১-১৬)। "Hábitos de adolescente e desafio de adulto: Léo Santos estreia no Timão" (portuguese ভাষায়)। lance.com.br। সংগ্রহের তারিখ ২০১৬-১১-২১। উদ্ধৃতি শৈলী রক্ষণাবেক্ষণ: অচেনা ভাষা (link) Staff (২০১৬-১১-১৬)। "Corinthians vacila outra vez, leva empate no fim e perde chance de voltar ao G-6"। esportes.r7.com। সংগ্রহের তারিখ ২০১৬-১১-২১।  Pedro Venancio (২০১৫-১০-১৬)। "Do trauma de ser zagueiro à Seleção sub-17: a volta por cima de Léo Santos"। globoesporte.globo.com। সংগ্রহের তারিখ ২০১৬-১১-২১।  টেমপ্লেট:Corinthians Squad
ট্রাফিক সম্প্রচার কার্যক্রম

ট্রাফিক সম্প্রচার কার্যক্রম বা ট্রাফিক এফএম ৮৮.৮ বাংলাদেশ সরকারের মালিকানাধীন বাংলাদেশ বেতারের একটি এফএম রেডিও স্টেশন। স্টেশনটি ঢাকা মহানগরী ও তার আশেপাশের শ্রোতাদের উদ্দেশ্যে অনুষ্ঠান প্রচার করে থাকে। ২০০৫ সালের ২৬ মে তারিখে বাংলাদেশে বেতার ট্রাফিক সম্প্রচার কার্যক্রম স্টেশনটি চালু করে। ঢাকা মহানগরবাসীর মাঝে নিরাপদ সড়ক প্রতিষ্ঠা এবং ট্রাফিক সংশ্লিষ্ট বিষয়ে অধিকতর সচেতনতা সৃষ্টির উদ্দেশ্যে এই বেতার কেন্দ্রটি প্রতিষ্ঠা করা হয়। স্টেশনটি বাংলাদেশ বেতারের সদর দপ্তর থেকে কার্যক্রম পরিচালনা করে থাকে। ট্রাফিক সম্প্রচার কার্যক্রম প্রতিদিন সকাল ৭টা থেকে রাত ৯টা পর্যন্ত মোট তিনটি অধিবেশনেে ১৪ ঘণ্টা অনুষ্ঠান প্রচার করে। এর প্রচারিত কার্যক্রমের মধ্যে রয়েছে জনপ্রিয় গান, জীবন্তিকা, স্পট, জিঙ্গেল, কৌতুক প্রভৃতি অনুষ্ঠানের মাধ্যমে বেতার শ্রোতাদের ট্রাফিক বিধি বিষয়ে সচেতনতা, নিরাপদ যাতায়াত, সড়ক ব্যবস্থাপনা, দুর্ঘটনা এড়াবার উপায়সহ যানবাহনের ফিটনেস, ট্রাফিক আইন অমান্যের শাস্তি ইত্যাদি বিষয়ে তথ্য প্রদান ও তা মেনে চলতে উদ্বুদ্ধকরণ। কেন্দ্রটি মোবাইল ফোনের মাধ্যমে ঢাকার বিভিন্ন এলাকায় নিয়োজিত প্রতিনিধিদের নিকট থেকে সরাসরি এবং পুলিশের ট্রাফিক নিয়ন্ত্রণ কক্ষ থেকে ট্রাফিকের খবর সংগ্রহ করে অনুষ্ঠানের ফাঁকে ফাঁকে স্বল্প বিরতিতে প্রচার করে। এছাড়া প্রতিদিন ৬০ মিনিট পরপর সংবাদ বুলেটিন ও শিরোনাম প্রচার করে, সেইসাথে খেলাধুলার খবর, ঢাকার উল্লেখযোগ্য অনুষ্ঠানমালার তথ্য, ইত্যাদি প্রচার করে। বাংলাদেশ বেতার - ট্রাফিক সম্প্রচার কার্যক্রম ওয়েব্যাক মেশিনে আর্কাইভকৃত ৭ ফেব্রুয়ারি ২০১৯ তারিখে
ভোজপুরি অঞ্চল

ভোজপুরি অঞ্চল বা ভোজপুর উত্তর ভারতের বিহার, ঝাড়খণ্ড ও উত্তরপ্রদেশের অংশ এবং নেপালের বার এবং পারস জেলা নিয়ে অঞ্চল বা এলাকাটি গঠিত, যেখানে ভোজপুরি ভাষাটি মাতৃভাষা হিসাবে কথিত। প্রাচীন বিহারের সাবেক শাহাবাদ জেলার উজ্জয়িনীয় রাজপুতরা তাদের সদরদপ্তর ভোজপুর জেলার আরা শহরে প্রতিষ্ঠিত করে, এর পর থেকে সমগ্র অঞ্চলটি ভোজপুর নামে পরিচিত হয়। ভোজপুরি অঞ্চলের সংস্কৃতি ভারতের উত্তর-মধ্য সাংস্কৃতিক অঞ্চলের অংশ হিসাবে উত্তর ভারতের বাকি অংশের সংস্কৃতির অংশ। জাতিগতভাবে পরিচালিত রাজনৈতিক দ্বন্দ্ব এবং বিপুলসংখ্যক জনসংখ্যা এই অঞ্চলের শিল্প ও অর্থনৈতিক প্রবৃদ্ধির ক্ষেত্রে বড় বাধা। এখনও ত্রিনিদাদ ও টোবাগো, গায়ানা, সুরিনাম, ফিজি, মরিশাস এবং দক্ষিণ আফ্রিকাসহ অনেকগুলি দেশে ভোজপুরের সংস্কৃতি লক্ষ্য করার মত, কারণ ১৯ শতকের মাঝামাঝি সময়ে ক্ষমতাসীন ব্রিটিশদের দ্বারা শাসিত ভারত থেকে সেখানে পাঠানো অনেক ভারতীয় শ্রমিকের মধ্যে পূর্বঞ্চল-ভোজপুর অঞ্চল থেকে ছিল। ভোজপুরি ভাষা পশ্চিম বিহার, পূর্ব উত্তরপ্রদেশ, যা পূর্বাঞ্চল হিসাবে পরিচিত এবং মধ্য নেপালের তরাই অঞ্চলের নং ২ জেলায় কথিত হয়। Kolff, Dirk H.A. (২০০২) [First published 1990]। Naukar, Rajput, and sepoy : the ethnohistory of the military labour market in Hindustan, 1450-1850। Cambridge University Press। পৃষ্ঠা 160। আইএসবিএন 0-521-52305-2। The Bhojpuri region received its name after the town of Bhojpur, the ancient headquarters of the Ujjainiya Rajputs of the erstwhile Shahabad district of Bihar.  "North Central Zonal Cultural Centre"। Nczccindia.in। ১৮ মার্চ ২০০৭। ২১ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০১৫।  "সংরক্ষণাগারভুক্ত অনুলিপি"। ২৭ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৯।  "Culture of Bhojpuri Region"। ১৬ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১৮। . Discover Bihar, official website of Bihar Tourism. Nepal ওয়েব্যাক মেশিনে আর্কাইভকৃত ১৬ অক্টোবর ২০১২ তারিখে, Ethnologue উইকিভ্রমণে Bhojpur (region) সম্পর্কিত ভ্রমণ নির্দেশিকা রয়েছে।
দক্ষিণ এশিয়ায় প্রস্তর যুগ

দক্ষিণ এশীয় প্রস্তর যুগ দক্ষিণ এশিয়ায় প্যালিওলিথিক, মেসোলিথিক ও নিওলিথিক পর্ব জুড়ে বিদ্যমান ছিল। দক্ষিণ এশিয়ায় প্রথম শারীরবৃত্তীয়ভাবে আধুনিক হোমো সেপিয়েন্স-এর প্রমাণ পাওয়া যায় শ্রীলঙ্কার বাটাডোমবালেনা ও বেলিলেনা গুহাক্ষেত্রে। অধুনা পশ্চিম পাকিস্তানের মেহেরগড়ে নিওলিথিক পর্ব শুরু হয় ৭০০০ খ্রিষ্টপূর্বাব্দে এবং শেষ হয় ৩৩০০ খ্রিষ্টপূর্বাব্দে আদি হরপ্পা বা ব্রোঞ্জ যুগ এর সূচনাপর্বে। দক্ষিণ ভারতে মেসোলিথক পর্ব ৩০০০ খ্রিস্টপূর্বাব্দ পর্যন্ত স্থায়ী হয়। এখানে নিওলিথিক পর্ব স্থায়ী হয়েছিল ১৪০০ খ্রিষ্টপূর্বাব্দ পর্যন্ত। এরপর ব্রোঞ্জ যুগকে এড়িয়েই এখানে মেগালিথিক অন্তর্বর্তী পর্ব শুরু হয়ে যায়। উত্তর ও দক্ষিণ ভারতে যথাক্রমে ১২০০ ও ১০০০ খ্রিষ্টপূর্বাব্দ নাগাদ লৌহযুগ শুরু হয়েছিল। Upper pleistocene fossil hominids from Sri Lanka, Kenneth A. R. Kennedy 1, Siran U. Deraniyagala 4, William J. Roertgen, John Chiment, Todd Disotell, Section of Ecology and Systematics, Cornell University, Ithaca, New York, The Boyce Thompson Institute, Cornell University, Ithaca, New York, Department of Anthropology, Harvard University, Cambridge, Massachusetts,Archaeological Department of the Government of Sri Lanka, Colombo 7 Introducing Indian Prehistory Modern Humans Arrival In South Asia May Have Led To Demise Of Indigenous Populations (ScienceDaily 2005) The Contribution of South Asia to the Peopling of Australasia
পুরা প্রস্তর যুগ

পুরা প্রস্তর যুগ বা আদিম প্রস্তর যুগ বা প্যালিওলিথিক(উচ্চারণঃ /ˌpæli[অসমর্থিত ইনপুট: 'ɵ']ˈlɪθɪk/ অথবা /ˌpeɪl-/) বা প্যালিওলিথিক যুগ বলতে সেই সময়কালের ইতিহাসকে বোঝায় যখন আদিম মানুষ একদম প্রাথমিক পাথরের যন্ত্রপাতি বানাতে শুরু করেছিল। মানবজাতির প্রযুক্তিগত প্রাগৈতিহাসের প্রায় ৯৫% জুড়ে রয়েছে পুরা প্রস্তর যুগ। ২.৬ মিলিয়ন বছর আগে হোমিনিনিন যেমন অস্ত্রালোপিথেচিনদের মাঝে পাথরের যন্ত্রপাতি প্রচলনের সময় থেকে বর্তমান হতে ১০,০০০ বছর পূর্বে প্লাইস্টোসিন যুগের শেষভাগ পর্যন্ত এর বিস্তৃতি। Christian, David (২০১৪)। Big History: Between Nothing and Everything। New York, New York: McGraw Hill Education। পৃষ্ঠা 93। সংগ্রহের তারিখ ২০১৪-১০-২৬।  Toth, Nicholas; Schick, Kathy (2007). "Handbook of Paleoanthropology"। [স্থায়ীভাবে অকার্যকর সংযোগ] In Henke, H.C. Winfried; Hardt, Thorolf; Tatersall, Ian. Handbook of Paleoanthropology. Volume 3. Berlin; Heidelberg; New York: Springer-Verlag. p. 1944. (PRINT: আইএসবিএন ৯৭৮-৩-৫৪০-৩২৪৭৪-৪ ONLINE: আইএসবিএন ৯৭৮-৩-৫৪০-৩৩৭৬১-৪)